Începe la Sulina ”Parastasul Piraților Nepomeniți” / Concerte Loredana, Cargo, White Mahala, Proconsul, Mihai Mărgineanu și Vița de Vie / Programul evenimentului
Parastasul Piraților Nepomeniți din Sulina a ajuns la cea de-a VII-a ediție, iar anul acesta, evenimentul se va desfășura în perioada 16-19 mai și face parte din cadrul Europolisfest, un festival social-cultural-artistic-sportiv care dorește să readucă Sulinei strălucirea de altădată, relatează Agenția de presă Rador, care citează Radio Constanța.
Festivalul va include o serie de activități diverse, menite să atragă participanți de toate vârstele. Printre acestea se numără:
– Cupa Europolisfest la table: Organizată în parteneriat cu Federația Română de Table, competiția va avea ca participanți cinci campioni naționali.
– Tabără de pictură și vernisaj: Realizate în colaborare cu galeria de artă Alexandra’s, oferind ocazia artiștilor locali și nu numai să își expună creațiile.
– Proiecții de film: Studioul de cinema va prezenta filmul artistic „Porto-Franco” (1961), bazat pe romanul „Europolis” de Jean Bart.
– Dezbatere publică: Sub tema „Mai poate deveni Sulina ce a fost?”, moderată de Mihai Tatulici, dezbaterea va include participarea personalităților locale, autorităților și locuitorilor din Sulina.
Programul Europolisfest 2024
Joi, 16 mai 2024:
15:00 – Dezbatere publică: „Mai poate deveni Sulina ce a fost?” (Moderator Mihai Tatulici)
18:00-21:00 – DJ
21:00-22:30 – Concert Mihai Mărgineanu
23:00-24:30 – Concert Vița de Vie
Vineri, 17 mai 2024:
17:30-20:00 – Atelier pentru copii: pictură și figurine mandala
17:30-19:30 – Dansuri lipovenești (Ansamblul Casei de Cultură Sulina)
16:00-19:30 – DJ
19:45-20:45 – Trupa București
21:00-22:30 – Concert Proconsul
23:00-01:00 – Concert White Mahala
Sâmbătă, 18 mai 2024:
12:00 – Slujba de pomenire în Cimitirul Cosmopolit
14:00-15:00 – DJ
15:15-16:15 – Magicianul Robert Tudor
15:00-19:00 – Atelier pentru copii: pictură și figurine mandala
17:00-18:30 – Trupa București
18:30-20:30 – DJ
20:45-21:15 – Ana (Trupa București)
21:30-23:00 – Concert Cargo
24:00-02:00 – Concert Loredana.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank